== I England ==
[[Fil:Hoxne St Peter and St Paul- memorial (geograph 2024694).jpg|thumb|150px|right|Stanleys imposante meterhøje gravmæle for Thomas Maynard i ''Church of Ss Peter and Paul'', Hoxne, Mid Suffolk <small>(1742)</small>.]]
Da han som dreng viste lyst til tegning og træskæring, sattes han i lære hos hofbilledhugger [[Johan Christopher Sturmberg]]. I sin læretid udførte han blandt andet to engle på [[gehejmeråd]] [[Otte Krabbe]]s gravmæle i [[Roskilde Domkirke]] samt gjorde en del [[stuk]]dekorationer på [[Fredensborg Slot]]. For at uddanne sig yderligere drog han siden udenlands, besøgte flere byer i [[Tyskland]] og rejste derpå til [[Amsterdam]], hvor han søgte undervisning hos Jan van Luchtern. I [[1727]] rejste han til England og fik i [[London]] arbejde hos billedhuggerne [[Laurent Delvaux]] fra [[Gent]] og [[Pieter Scheemaeckers]] fra [[Antwerpen]], hvilken sidste også havde hørt til Sturmbergs elever. Senere fik Stanley sin selvstændige virksomhed og besørgede blandt andet udsmykningen af Lord Wilmingtons lystslot i [[Sussex]], ligesom han også udførte nogle større gravmæler. I de 20 år, Stanley i alt blev i [[England]], havde han to gange indgået ægteskab. Hans første hustru, Anna født Allen, en forpagterdatter fra Sussex, hvem han havde ægtet i [[1730]], var død efter fem års ægteskab, og han havde derpå i [[1737]] giftet sig med en præstedatter fra [[Hannover]], Magdalene Margrethe Lindemann, der blev moder til to sønner, af hvilke den ene er billedhuggeren [[Carl Frederik Stanley]].
Litteratur Historie Organisationer Uddannelsesinstitutioner